Rashida Jones

Actores a chyfarwyddwr ffilm o'r Unol Daleithiau yw Rashida Jones. Mae hi'n adnabyddus am ei rolau mewn cyfresi teledu, gan gynnwys Louisa Fenn ar y ddrama Fox Boston Public, Karen Filippelli ar y gomedi NBC The Office, Ann Perkins ar y gomedi NBC Parks and Recreation, a'r brif rôl yn y gomedi TBS Angie Tribeca. Ymddangosodd Jones hefyd mewn ffilmiau fel I Love You, Man, The Social Network, Our Idiot Brother, The Muppets, a Celeste and Jesse Forever; a bu'n gyd-awdur ar yr olaf. Bu hi'n gyd-awdur hefyd ar y stori ar gyfer Toy Story 4 ac yn gynhyrchydd ac yn gyfarwyddwr ar weithiau sy'n archwilio'r diwydiant rhyw, gan gynnwys Hot Girls Wanted a Hot Girls Wanted: Turned On. Cynhyrchodd raglen ddogfen Quincy, am ei thad Quincy Jones, i Netflix ac enillodd Wobr Grammy am y Ffilm Gerddoriaeth Orau. Ganwyd hi yn Los Angeles yn 1976. Roedd hi'n blentyn i Peggy Lipton a Quincy Jones.